РЕПУБЛИКА БЪЛГАРИЯ МИНИСТЕРСТВО НА ЗДРАВЕОПАЗВАНЕТО
изх.№
София, 23.11.2005 г.
ДО
ДОЦ. БОРИСЛАВ КИТОВ ПРЕДСЕДАТЕЛ НА КОМИСИЯТА ПО ЗДРАВЕОПАЗВАНЕ КЪМ НАРОДНОТО СЪБРАНИЕ
СТАНОВИЩЕ
ОТ МИНИСТЕРСТВО НА ЗДРАВЕОПАЗВАНЕТО
ОТНОСНО: Обсъждане на предвиденото в Законопроектите за държавен бюджет на Република България и бюджет на НЗОК за 2006 г. финансиране на общинското здравеопазване
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА НАРОДНИ ПРЕДСТАВИТЕЛИ,
С проекта на Закона за държавния бюджет на Република България за 2006 г., общо за системата на здравеопазването са предвидени публични разходи в размер на 1 997 млн.лв., което съставлява 4,4% от БВП на страната. Разпределението на публичните разходи за здравеопазване по финансиращи институции е следното: НЗОК - 1 358 млн.лв.; Министерство на здравеопазването - 397 млн.лв.; други министерства и ведомства - 59 млн.лв; и по бюджетите на общините - 155 млн.лв.
Разпределението на средствата по бюджетите на общините е съответно: 89 млн.лв. заплати и осигурителни вноски, и издръжка за детски ясли и здравни кабинети в детски заведения и училища; 45 млн. лв. за диспансерите по онкологични, белодробни, психиатрични и кожни заболявания и 22 млн.лв. капиталови разходи.
Разпределението на разходите по общинските бюджети се предлага от Министерство на финансите, като финансирането се осъществява по реда на бюджетните взаимоотношения между републиканския и общинските бюджети.
През 2004 г. и 2005 г. Министерство на здравеопазването субсидира общо 109 общински болници по ред и критерии определени от министъра на

здравеопазването, на база брой преминали болни и средна стойност по класове болести по МКБ -10.
За периода 01.01 - 30.09.2005 г. многопрофилните и специализирани общински болници са получили общи приходи в размер на 159 млнлв., което е с 14 млн.лв. или с 10% повече от същия период на 2004 г. Субсидиите 6т Министерство на здравеопазването за този период са 54 млн.лв. или 34% от общите приходи на болниците, съответно приходите от НЗОК за 84 млн.лв. или 53% от общите приходи.
Броят на преминалите болни в общинските болници за деветмесечието на тази година е 378 000, като са увеличени спрямо същия период на миналата година с 2%.
Областните диспансери, които се финансират от общинските бюджети, по нормативи на база преминал болен и от НЗОК по клинични пътеки за периода 01.01 - 30.06.2005 г. са получили общо 38 млн.лв., в т.ч. субсидии от общините 22 млн.лв. или 56% от общите приходи, финансиране от РЗОК - 9 млн.лв. или 23% от общите приходи и 7 млн.лв. лекарства по централни доставки.
С проекта на закона за държавния бюджет и проекта на бюджета на здравната каса за 2006 год. се предвижда:
 Финансирането на всички лечебни заведения за болнична помощ в страната да се извършва от НЗОК на база конкретно договорени обеми и клинични пътеки, и цени определени в Националния рамков договор;
Финансирането на диспансерите ще продължи по досегашния модел със субсидии за диспансерна дейност от републиканския бюджет и за изпълнени клинични пътеки от НЗОК;
Финансирането на заплатите и осигурителните вноски за медицинския персонал в детските ясли и здравните кабинети в детски заведения и училища, ще продължи по досегашния ред, чрез бюджетите на съответните общини;
 Министерство на здравеопазването ще финансира общински болници в отдалечени и рискови райони (ако такава нормативна възможност се създаде с постановлението за изпълнението на бюджета, каквато беше досега практиката), както и за дейности за които в отделни закони изрично е предвидено да се финансират от републиканския бюджет като: медицинска експертиза на работоспособността; транснфузионна хематология; хемодиализни центрове (конкретният обхват на дейностите, които ще се финансират от Министерство на здравеопазването ще се определи след уточняване обхвата на клиничните пътеки).